Diari Oficial de la Generalitat Valenciana


Sumari del DOGV 3994, del 08-05-2001 (2001/3827)

Informació pública de les bases per a la provisió d'una plaça d'operador recepcionista de la plantilla de personal funcionari de l'Ajuntament de Benifaió.
----------------------------------------------------------------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3827


Data del document
:   03-04-2001

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * personal de serveis
    * administració local
    * concurs administratiu

Informació pública de les bases per a la provisió d'una plaça d'operador recepcionista de la plantilla de personal funcionari de l'Ajuntament de Benifaió. [2001/Q3827]
  
La Comissió de Govern, en la sessió del dia 29 de març de 2001, va acordar aprovar les següents bases per a la provisió en propietat d'una plaça d'operador recepcionista de la plantilla de personal funcionari de l'Ajuntament de Benifaió.
  
Primera. Objecte, denominació i característiques de la plaça que es convoca
  
L'objecte d'aquesta convocatòria és la provisió en propietat d'una plaça d'operador recepcionista, enquadrada en la plantilla de personal funcionari d'aquest ajuntament, escala d'administració general, subescala subalterna, grup E. Nivell 10 del complement de destinació, i que figura en l'oferta pública d'ocupació d'aquest ajuntament de l'any 2000 (BOE número 262, de 01.11.2000).
  
Segona. Sistema de selecció
  
El sistema de selecció serà el de concurs oposició lliure.
  
Tercera. Dotació de la plaça
  
La dotació de la plaça consistirà en les retribucions bàsiques corresponents al grup E, nivell de complement de destinació 10, i en les retribucions complementàries establides en la relació de llocs de treball.
  
Quarta. Jornada de treball i funcions
  
La jornada de treball i règim d'horaris serà l'establida per als funcionaris públics en la legislació vigent i en l'acord del personal funcionari d'aquest ajuntament.
  
Les funcions seran les específiques del lloc de treball consistents en l'atenció al públic, tant personalment, com a través de la centraleta telefònica, a les dependències o en l'Oficina d'Informació de l'ajuntament, així com la facilitació als interessats d'informació sobre la tramitació dels expedients administratius, a través de les noves tecnologies de la telecomunicació que es troben a disposició de l'ajuntament, o altres equivalents.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de complir els següents requisits referits a l'últim dia de presentació d'instàncies:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres Estats Membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals fets per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea.
  
b) Tindre complits 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.
  
c) Estar en possessió del certificat d'escolaritat, o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant per mitjà de certificat expedit a l'efecte per l'administració competent en cada cas.
  
d) No patir malaltia o defecte físic que impedisca l'acompliment de les corresponents funcions. Els que tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria per mitjà de dictamen expedit en data posterior a la publicació d'aquestes bases en el Butlletí Oficial de la Província de València i amb anterioritat a l'inici de les proves selectives, per un equip multiprofessional competent, d'acord amb allò que estableix l'article 38.3 de la Llei 13/1982, de 7 d'abril.
  
e) No haver sigut separat per mitjà d'expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
L'aspirant que resulte seleccionat se sotmetrà al règim d'incompatibilitats vigent.
  
Sisena. Forma i termini de presentació d'instàncies
  
Les instàncies sol·licitant prendre part en aquesta convocatòria es dirigiran a la alcaldessa presidenta de l'Ajuntament de Benifaió, es presentaran al Registre General de l'ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà en les oficines municipals situades en la plaça de l'Ajuntament, número 15, planta segona, de 09.00 a 14.00 hores, durant el termini de 20 dies naturals, comptats a partir de l'endemà de la publicació d'aquestes bases en el Boletín Oficial del Estado.
  
A la instància s'acompanyarà:
  
- Fotocòpia del document nacional d'identitat.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten a les seues instàncies complir totes i cada una de les condicions exigides en la base cinquena, referides a la data d'expiració del termini de presentació d'instàncies.
  
Una vegada expirat aquest, mitjançant resolució, es declararà aprovada la llista d'admesos i exclosos. Aquesta resolució es publicarà en el Butlletí Oficial de la Província de València i al tauler d'edictes de l'ajuntament, indicarà el termini de 10 dies per a esmena de defectes pels aspirants exclosos. Així mateix, dins l'esmentat termini es podrà presentar qualsevol reclamació pertinent pels interessats.
  
La publicació de dita resolució serà determinant dels terminis a efectes de possibles impugnacions o recursos.
  
Les errades de fet podran esmenar-se en qualsevol moment, d'ofici o a petició dels interessats.
  
Si no es produeix reclamació, suggeriment o cap petició d'esmena, la resolució provisional esdevindrà definitiva automàticament. Una vegada resoltes les reclamacions i esmenes, se'n donarà publicitat a través de la publicació al tauler d'edictes de l'ajuntament o notificant-ho individualment als directament afectats.
  
No obstant això, si per una errada material o una altra causa extraordinària algun aspirant no figura a la llista d'exclosos i tampoc consta a la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant d'aquest, a través d'una còpia de la sol·licitud segellada a l'oficina receptora, a proposta del tribunal reunit a aquest efecte amb anterioritat al començament del primer exercici, i ho farà constar en acta i s'elevarà a l'Alcaldia que resoldrà definitivament sobre l'admissió o exclusió que ho comunicarà al tribunal per al seu coneixement i efectes, ho notificarà als interessats, i quedarà sense efecte l'exercici de l'aspirant si resulta exclòs.
  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
- President: el de la corporació o membre d'aquesta en qui delegue.
  
- Secretari: el secretari general de la corporació o funcionari d'aquesta en qui delegue.
  
- Vocals:
  
· Un representant de l'administració del Consell designat per la Direcció General d'Administració Territorial de la Conselleria de Justícia i Administracions Públiques.
  
· Un funcionari de carrera de l'ajuntament amb titulació igual o superior a la requerida per a la plaça que es convoca nomenat pel president de la corporació.
  
· Un representant del personal funcionari de l'ajuntament de titulació igual o superior a la requerida per a la plaça que es convoca, designat conjuntament per les centrals sindicals que formen part de la Mesa General de Negociació de l'ajuntament.
  
La designació dels membres del tribunal inclourà la dels respectius suplents.
  
Als efectes del que disposa l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria cinquena de les replegades en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i serà necessària, en tot cas, la del president i la del secretari o dels que els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellaren, el tribunal per mitjà del seu president podrà disposar la incorporació a aquest, amb caràcter temporal, d'assessors per a col·laborar en el desenvolupament del procés selectiu sota la direcció del tribunal i tindran la consideració de vocals. El seu nomenament, si es dóna el cas, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, i en resoldrà, en cas d'empat, el vot del que actue com a president.
  
Els membres del tribunal podran ser recusats pels aspirants de conformitat amb el que estableix l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de realització del primer exercici de les proves selectives s'anunciaran en la publicació de la resolució, que aprove la llista d'admesos i exclosos, a què fa referència la base setena.
  
Una vegada realitzat l'últim exercici de la fase d'oposició, juntament amb el resultat d'aquest, el tribunal exposarà al públic la llista d'aspirants que, per haver superat tots els exercicis eliminatoris, han de passar a la fase de concurs, i els emplaçarà perquè dins del termini de 10 dies hàbils presenten la documentació acreditativa dels mèrits establits a la convocatòria, els quals es referiran a la data de presentació de les instàncies.
  
Després de la baremació dels mèrits, el tribunal publicarà la llista d'aspirants amb la puntuació obtinguda en la fase de concurs, així com la d'aprovats per l'ordre de puntuació total, i els concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.
  
Resoltes les possibles al·legacions i esmenes, el tribunal elevarà a l'Alcaldia Presidència la relació d'aspirants aprovats, segons el que disposa la base onze.
  
Deu. Ordre d'intervenció dels aspirants. Identificació
  
Els aspirants seran convocats per a cada exercici en crida única. Excepte casos de força major degudament justificats i apreciats pel tribunal amb absoluta llibertat de criteri, la no presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, i romandrà en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es poden realitzar conjuntament, es determinarà per l'ordre alfabètic dels seus cognoms.
  
El tribunal podrà requerir en qualsevol moment als aspirants que n'acrediten la identitat, per la qual cosa hauran d'anar proveïts del document nacional d'identitat.
  
Onze. Relació d'aprovats
  
Una vegada finalitzades les proves selectives, el tribunal farà pública la relació d'aspirants aprovats, si n'hi ha, per rigorós ordre de puntuació aconseguida, i elevarà aquesta relació a l'Alcaldia Presidència, i remetrà a aquesta l'acta de l'última sessió, sense que es puga aprovar ni declarar que han superat aquest procediment selectiu un nombre superior d'aspirants al de places convocades.
  
Dotze. Presentació de documents
  
L'aspirant proposat pel tribunal haurà d'aportar davant de la corporació dins del termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena d'aquesta convocatòria:
  
- Certificat de naixement.
  
- Fotocòpia del document nacional d'identitat acompanyada de l'original per a la compulsa.
  
- Certificat mèdic oficial acreditatiu de no patir malaltia o defecte físic que li impossibilite per al normal exercici de la funció.
  
- Declaració jurada de no haver sigut separat, per mitjà d'expedient disciplinari, del servei de l'estat, administració local, ni trobar-se inhabilitat per a l'exercici de la funció.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se sotmés en causa d'incompatibilitat o incapacitat.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base cinquena que ja hagueren sigut aportades per a obtindre el seu anterior nomenament. En tot cas hauran de presentar original i fotocòpia per a compulsar del seu nomenament com a funcionaris de carrera i títol acadèmic exigit.
  
Els qui dins del termini indicat, i excepte cas de força major, no presenten la documentació no podran ser nomenats funcionaris, i donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat que poguera haver incorregut per falsedat en la instància.
  
Cas que l'aspirant fóra exclòs per no presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos a aquells que havent superat les proves estiguen fora pel límit establit en la base primera.
  
Tretze. Nomenament i presa de possessió
  
Una vegada complits els requisits precedents, s'efectuarà el nomenament com a funcionari de carrera de l'aspirant proposat, el qual haurà de prendre possessió del càrrec en el termini de 20 dies, a comptar des de l'endemà d'aquell en què li siga notificat el nomenament.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no establit en aquestes bases.
  
Quinze. Normativa i recursos
  
En allò no previst en aquestes bases, la convocatòria es regirà per les disposicions de la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià; Reial Decret 364/1995, de 10 de març, i la resta de disposicions legals vigents en la matèria. Aquesta convocatòria, bases, actes administratius que se'n deriven i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
Setze. Publicitat
  
Aquestes bases es publicaran en el Butlletí Oficial de la Província de València, en el Diari Oficial de la Generalitat Valenciana i al tauler d'anuncis municipal.
  
Disset. Procés selectiu
  
1. Exercicis de l'oposició.
  
Primer exercici. Obligatori i eliminatori. Consistirà en la realització per escrit d'una prova de coneixements referida als continguts del programa replegat en l'annex a aquestes bases, en forma de preguntes curtes o tipus test, en nombre de cinquanta, a omplir en 45 minuts.
  
Segon exercici. Obligatori i eliminatori. Consistirà en la resolució per escrit d'un cas pràctic, que podrà contindre distints apartats proposats lliurement pel tribunal, sobre les matèries contingudes en el temari del primer exercici.
  
El temps de duració de la prova o proves serà determinat pel tribunal en funció de la dificultat que represente.
  
Tercer exercici. Obligatori i no eliminatori. Consistirà en la traducció d'un text del castellà al valencià.
  
Els resultats de cada exercici es publicaran immediatament després de ser acordats pel tribunal al tauler d'anuncis de l'ajuntament.
  
La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.
  
2. Qualificació dels exercicis.
  
Els exercicis primer i segon es qualificaran de 0 a 10 punts, i serà necessari obtindre, per a superar-los, un mínim de 5 punts.
  
L'exercici de valencià es valorarà de 0 a 5 punts.
  
La puntuació final s'obtindrà sumant les puntuacions obtingudes en els dos exercicis eliminatoris, a les que s'afegirà la puntuació atorgada en el tercer exercici (no eliminatori).
  
3. Fase de concurs.
  
Consistirà en la valoració dels mèrits degudament al·legats, d'acord amb la següent puntuació:
  
1.1 Experiència professional específica: Es valorarà en funció del temps treballat en l'administració pública en llocs de treball com a funcionari o en règim laboral que guarden similitud amb el contingut tècnic i especialització al de la plaça convocada, a raó de 0,08 punts per mes complet de servei, que es tindran en compte a partir de l'acreditació, com a mínim, d'un any complet de serveis. Aquest apartat es valorarà amb un màxim de 4 punts.
  
1.2 Aptituds per al lloc de treball. Cursos de formació i perfeccionament:
  
Es valoraran fins a un màxim de 3 punts els cursos de formació i perfeccionament específics, relacionats directament amb la plaça convocada, inclòs el coneixement en matèria d'informàtica. La valoració de cada curs s'efectuarà en funció de la seua duració, d'acord amb la següent escala:
  
a) De 100 o més hores: 2 punts.
  
b) De 50 o més hores: 1 punt.
  
c) De 20 o més hores: 0,50 punts.
  
Només es valoraran aquests cursos si foren convocats i organitzats per la universitat, instituts o centres oficials, o altres entitats, sempre que en aquest últim cas estiguen homologats per l'Institut Valencià de l'Administració Pública.
  
1.3 Coneixements del valencià: d'acord amb allò que estableix la Junta Qualificadora de Coneixements del Valencià.
  
Nivell oral 0,40 punts
  
Nivell elementa l 0,90 punts
  
Nivell mitjà 1,30 punts
  
Nivell superior 1,75 punts
  
En el supòsit d'estar en possessió de distints nivells de coneixements, només es valorarà el títol de nivell superior.
  
1.4 Titulació acadèmica complementària a l'exigida.
  
Títol de doctor, llicenciat universitari o equivalent: 2,5 punts
  
Títol de diplomat universitari o equivalent : 2 punts
  
Títol de Batxiller, FP II o equivalent: 1,5 punts
  
 Títol de graduat escolar o equivalent: 1 punts
  
En el supòsit d'estar en possessió de distints títols, només es valorarà el títol de nivell superior.
  
Només seran tinguts en compte els mèrits al·legats documentalment per mitjà d'original o còpia autenticada.
  
1.5 Entrevista. Es valorarà fins a un màxim de 3 punts l'entrevista realitzada pel tribunal qualificador amb cada u dels aspirants a fi d'apreciar els coneixements sobre les funcions a desenvolupar en la plaça que és objecte d'aquesta convocatòria, així com la preparació teòrica d'aquests. Aquesta entrevista tindrà una duració màxima de 15 minuts i també podrà versar sobre els aspectes que el tribunal desitge aprofundir del curriculum vitae de l'aspirant.
  
Divuit. Qualificació definitiva
  
La qualificació definitiva s'obtindrà sumant les puntuacions obtingudes en la fase d'oposició i en la de concurs, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent a la major puntuació obtinguda en la fase d'oposició i si persisteix l'empat aquest es dirimirà per la major puntuació aconseguida en els distints apartats del barem del concurs, pel mateix ordre en què figuren relacionats. De persistir l'empat s'atendrà a la major edat de l'aspirant.
  
ANNEX
  
Programa temari
  
Tema 1. Organització territorial de l'estat. Principis generals. L'administració local. Les comunitats autònomes. Distribució de competències.
  
Tema 2. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local.
  
Tema 3. L'acte administratiu (I): concepte, elements i classes.
  
Tema 4. L'acte administratiu (II): validesa i eficàcia. Silenci administratiu: concepte, naturalesa i efectes. Execució dels actes administratius.
  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Convenis de col·laboració i consorcis.
  
Tema 6. Notificació de les resolucions i actes administratius: contingut, terminis i pràctica de les notificacions. Les notificacions defectuoses.
  
Tema 7. Procediment administratiu local. El registre d'entrada i eixida de documents. Comunicacions i notificacions.
  
Tema 8. Els recursos administratius: concepte i classes.
  
Tema 9. Els béns de les entitats locals: concepte i classes. El domini públic local. Béns patrimonials locals.
  
Tema 10. Formes de l'acció administrativa, amb especial referència a l'administració local. L'activitat de foment. L'activitat de policia: Les llicències. El servei públic local: formes de gestió del servei públic local.
  
Tema 11. Organització municipal (I): concepte. Classes d'òrgans.
  
Tema 12. Organització municipal (II). Estudi de cada u dels òrgans. Competències: concepte i classes. Legislació espanyola.
  
Tema 13. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 14. El personal al servei de les entitats locals: funcionaris, personal eventual i personal laboral.
  
Tema 15. La comunicació dins de l'organització (I). La comunicació no verbal. Els gestos.
  
Tema 16. La comunicació dins de l'organització (II). Comunicació oral. Atenció al telèfon.
  
Tema 17. Les noves tecnologies de la informació com a instruments per a la millora de l'atenció al ciutadà.
  
Tema 18. La integració d'informació i processos administratius com a base de l'administració única i oberta al ciutadà. Els convenis de col·laboració entre les administracions públiques per a la intercomunicació dels registres. La finestra única.
  
Tema 19. Les oficines d'informació i atenció al ciutadà en l'administració local. Regulació jurídica. Informació i participació ciutadana. L'organització de les oficines locals d'informació administrativa i atenció al ciutadà.
  
Tema 20. Els drets dels ciutadans com a instrument jurídic de treball en les oficines d'informació i atenció al ciutadà, en la Llei 30/1992 de Règim Jurídic de les Administracions Públiques i del Procediment Administratiu Comú.
  
Tema 21. La Llei 1/1998, de 26 de febrer, de drets i garanties dels contribuents.